== Karriere ==
Ringnis' stil minder om den fra den [[Flensborg]]ske håndværksmester [[Heinrich Ringerinck]], og han bliver derfor antaget at have været lærermester for Rinnis. En af hans kontrakter angav hans navn som Rincknis, hvilket indikerer, at han kan stamme fra [[Rinkenæs]] ved [[Flensborg Fjord]]. Det tidligste af hans arbejde som bærer hans signatur er [[prædikestol]]en i [[Sankt Nikolai Kirke (Nakskov)|Nakskov Kirke]] i 1630, hvor han også udførte arbejde i [[orgel]]nichen. Ligesom prædikestolene i [[Klosterkirken (Nykøbing Falster)|Klosterkirken i Nykøbing]] (1640) og [[Stubbekøbing Kirke]] (1634) blev arbejdet betalt af lokale købmænd og deres familier.<ref name=weilbach/><ref>[http://www.nordenskirker.dk/Tidligere/Stubbekobing_kirke/Stubbekobing_kirke.htm "Stubbekøbing kirke"] {{Webarchive|url=https://web.archive.org/web/20110131100932/http://nordenskirker.dk/Tidligere/Stubbekobing_kirke/Stubbekobing_kirke.htm |date=31. januar 2011 }}, Nordens kirker. Hentet 28. november 2012.</ref> Hans regninger viser, at han boede i [[Maribo]] i 1637, og i 1640 boede han i Nakskov. Hans arbejde består af 23 prædikestole og otte altertavler, der bortset fra prædikestolene i [[Oksbøl]] og [[Nordborg]] på [[Als]], alle findes på Lolland og Falster. Han udførte ofte både altertavle og prædikestol i samme kirke.<ref name=weilbach/>
Personbillede_savnes